b'\n_START_ARTICLE_\nTja\xc5\xa1a\n_START_SECTION_\nRazli\xc4\x8dice imena\n_START_PARAGRAPH_\nTja\xc5\xa1ka (\xc5\xbe), Tja\xc5\xa1 (m), Tja\xc5\xbe (m)\n_START_SECTION_\nIzvor imena\n_START_PARAGRAPH_\nIme Tja\xc5\xa1a je po izvoru ruska tvorjenka  na -\xc5\xa1a iz imena Tatjana. Druga pri nas znana ruska tvorjenka je ime Tanja. Ime Tja\xc5\xa1a je tudi mo\xc5\xbena \xc5\xbeenska oblika imena Tja\xc5\xa1, odnosno Tja\xc5\xbe, mo\xc5\xbeno pa je seveda tudi obratno, da je ime Tja\xc5\xa1 mo\xc5\xa1ka oblika imena Tja\xc5\xa1a._NEWLINE_Ruski imeni  Tanja oz. Tatjana, iz katerega je izpeljano ime Tja\xc5\xa1a nekateri raziskovalci razlagajo iz imena Tacijana (latinsko Tatiana), kar naj bi  pomenilo \xc2\xbbtiha, mol\xc4\x8de\xc4\x8da\xc2\xab.\n_START_SECTION_\nOsebni praznik\n_START_PARAGRAPH_\nV koledarju je ime Tja\xc5\xa1a uvr\xc5\xa1\xc4\x8deno k imenu Tatjana (god praznuje 12. januarja) ali k imenu Matija (god. 24. februarja)\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji 6.093 oseb z imenom Tja\xc5\xa1a. Med vsemi \xc5\xbeenskimi imeni je ime Tja\xc5\xa1a po pogostosti uporabe zavzemalo 42. mesto. Ostale oblike imena, ki so bile na ta dan \xc5\xa1e v uporabi: Tja\xc5\xa1ka(6).'